A re nke hore u ne u ka ba sohle seo u batlang ho ba sona. U ne u tla etsetsa metsoalle ea hao eng? Haeba e mong oa metsoalle ea hao a ne a ka kula haholo, u ne u ka ba ngaka e nang le tsebo ’me ua mo phekola. Haeba e mong a e-na le mathata a lichelete, u ne u ka ba motho ea fanang ea ruileng ebe ua mo thusa. Empa ’nete ke hore u ke ke ua khona ho ba sohle seo u batlang ho ba sona. Ho joalo ho rōna kaofela. Ha u ntse u ithuta Bibele, u tla hlolloa ha u bona kamoo Jehova e bang sohle se hlokahalang kateng e le hore a phethahatse merero ea hae. Ebile o thabela ho sebelisa matla a hae molemong oa ba mo ratang. (2 Likronike 16:9) Ba sa tsebeng lebitso la Molimo ha ba lemohe litšobotsi tsena tse ntle tseo Jehova a nang le tsona.